b"\n_START_ARTICLE_\nJames M. Goodwin\n_START_SECTION_\n\xc5\xbdivljenje\n_START_PARAGRAPH_\nMed drugo svetovno vojno je bil kot pripadnik ameri\xc5\xa1ke Office of Strategic Services (Pisarna za strate\xc5\xa1ke slu\xc5\xbebe), predhodnice dana\xc5\xa1nje Cie, poslan v Kraljevino Jugoslavijo, kjer je deloval dve leti kot \xc4\x8dlan zavezni\xc5\xa1ke misije pri partizanih; deloval je na podro\xc4\x8dju Slovenije in Hrva\xc5\xa1ke. Njegove dogodiv\xc5\xa1\xc4\x8dine v Jugoslaviji so \xc5\xbee med vojno upodobili v obliki stripa Goodwin's Guerrillas (Goodwinovi gverilci) v reviji Life in \xc5\xbee leta 1944 o njem objavili \xc4\x8dlanek._NEWLINE_Deloval je \xc5\xa1e med korejsko vojno kot pripadnik 82. in 101. zra\xc4\x8dnoprevozne divizije. Pozneje je bil eden izmed ustanovnih \xc4\x8dastnikov Specialnih sil Kopenske vojske ZDA (bolje znane kot Zelene baretke). Upokojil se je leta 1962._NEWLINE_Umrl je leta 1998 in bil pokopan na Nacionalnem pokopali\xc5\xa1\xc4\x8du Arlington.\n_START_SECTION_\nOdlikovanja\n_START_PARAGRAPH_\nMed drugim je prejel ameri\xc5\xa1ko \xc5\xa1krlatno srce in legijo za zasluge ter britanski Voja\xc5\xa1ki kri\xc5\xbeec._NEWLINE_Leta 1995 ga je predsednik Slovenije Milan Ku\xc4\x8dan odlikoval s zlatim \xc4\x8dastnim znakom svobode ob 50 letnici zmage nad nacifa\xc5\xa1izmom za zasluge in dejanja v dobro slovenskemu narodu sredi najte\xc5\xbejih \xc4\x8dasov med drugo svetovno vojno ter za krepitev prijateljstva med Slovenijo in mati\xc4\x8dno dr\xc5\xbeavo."